สำนักงานคณะกรรมการกำกับกิจการพลังงาน ร่วมกับ 3 การไฟฟ้าฝ่ายจำหน่าย เตรียมคืนเงินประกันผู้ใช้ไฟฟ้าทั่วประเทศ เริ่มวันที่ 25 มีนาคมนี้
สำนักงานคณะกรรมการกำกับกิจการพลังงาน ร่วมกับ 3 การไฟฟ้าฝ่ายจำหน่าย เตรียมคืนเงินประกันผู้ใช้ไฟฟ้าทั่วประเทศ เริ่มวันที่ 25 มีนาคมนี้นายคมกฤช ตันตระวาณิชย์ เลขาธิการสำนักงานคณะกรรมการกำกับกิจการพลังงาน (สำนักงาน กกพ.) เปิดเผยว่า ขณะนี้ประกาศหลักเกณฑ์ของ กกพ. เรื่อง การคืนหลักประกันการใช้ไฟฟ้าให้แก่ผู้ใช้ไฟฟ้าประเภทที่ 1 บ้านอยู่อาศัย และประเภทที่ 2 กิจการขนาดเล็ก พ.ศ. 2563 จะมีผลบังคับใช้ในวันพรุ่งนี้ 20 มีนาคม 2563 ส่งผลให้การไฟฟ้าฝ่ายจำหน่าย ได้แก่ การไฟฟ้านครหลวง (กฟน.) การไฟฟ้าส่วนภูมิภาค (กฟภ.) และกิจการไฟฟ้าสวัสดิการกองทัพเรือ (กฟส.) จะต้องคืนเงินประกันการใช้ไฟฟ้าสำหรับผู้ใช้ไฟฟ้าดังกล่าวจำนวนกว่า 23 ล้านรายทั่วประเทศ วงเงินกว่า 33,000 ล้านบาท เพื่อช่วยเหลือประชาชนที่ได้รับผลกระทบจากการแพร่ระบาดของโรคโควิด-19 โดยผู้ใช้ไฟฟ้าจะต้องแจ้งความประสงค์ขอรับคืน และให้ผู้บริการไฟฟ้าคืนหลักประกันการใช้ไฟฟ้า เริ่มตั้งแต่วันที่ 31 มีนาคม 2563 โดยจะคืนให้กับผู้ใช้ไฟฟ้าที่วางหลักประกันตามประเภทของขนาดเครื่องวัดหน่วยไฟฟ้าและจะไม่มีการเรียกเก็บเงินหลักประกันการใช้ไฟฟ้าจากผู้ใช้ไฟฟ้ารายใหม่ ยกเว้นกรณีเปลี่ยนประเภทผู้ใช้ไฟฟ้าจากประเภทที่ 1 และประเภทที่ 2 ไปเป็นผู้ใช้ไฟฟ้าประเภทอื่น โดยจะเริ่มเปิดให้มีการตรวจสอบสิทธิ์ ตั้งแต่วันที่ 25 มีนาคมนี้เป็นต้นไป ผ่านช่องทางออนไลน์ตลอด 24 ชั่วโมง โดย สำนักงาน กกพ. คาดว่าผู้ที่มีสิทธิ์จะได้รับเงินคืนอย่างรวดเร็ว เนื่องจากการยื่นผ่านระบบแอปพลิเคชันเป็นระบบที่ทำงานอย่างต่อเนื่องสำหรับช่องทางของการไฟฟ้าส่วนภูมิภาค ผู้ใช้ไฟฟ้าสามารถตรวจสอบสิทธิ์และลงทะเบียนการขอคืนเงินประกันการใช้ไฟฟ้าได้ที่เว็บไซต์ของการไฟฟ้าส่วนภูมิภาค โดยกรอกชื่อ-นามสกุล หมายเลขผู้ใช้ไฟฟ้า และหมายเลขบัตรประชาชนให้ครบถ้วน พร้อมส่งเอกสารหลักฐานผ่านระบบและรอรับเงินตามช่องทางการคืนที่ระบุผ่านบัญชีพร้อมเพย์ บัญชีเงินฝากธนาคาร บัตรสวัสดิการแห่งรัฐ หรือรับเงินสดที่สำนักงานการไฟฟ้าทั่วประเทศสำหรับช่องทางของการไฟฟ้านครหลวง ผู้ใช้ไฟฟ้าสามารถตรวจสอบสิทธิ์และลงทะเบียนการขอคืนเงินประกันการใช้ไฟฟ้าได้ที่ช่องทางออนไลน์ต่างๆ ของการไฟฟ้านครหลวง รวมทั้งผ่านหมายเลขโทรศัพท์ ในวันทำการ /และที่ทำการของการไฟฟ้านครหลวง 18 เขต โดยจะมีการคืนหลักประกันผ่านบัญชีพร้อมเพย์ บัญชีธนาคารพาณิชย์ที่เข้าร่วมโครงการ และรับคืนผ่านเคาน์เตอร์เซอร์วิสอย่างไรก็ตาม สำนักงาน กกพ. จะดำเนินนโยบายเพื่อยกระดับการคุ้มครองสิทธิ และสร้างความเป็นธรรมให้กับผู้ใช้พลังงานอย่างต่อเนื่อง เพื่อยกระดับมาตรฐานคุ้มครองสิทธิประโยชน์ของผู้ใช้ไฟฟ้าให้เกิดความเป็นธรรมสูงสุด